РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 32

от заседание на Комисия „Професионална квалификация и информационни технологии”,
проведено на 06.12.2021 г.

Днес, 06.12.2021 г. /понеделник/ от 10:30 часа се проведе заседание на Kомисия „Професионална квалификация и информационни технологии”, в състав:
ПРЕДСЕДАТЕЛ:

ЧЛЕНОВЕ:	    КАЛИНА ЧАПКЪНОВА

    БОЯН НОВАНСКИ
    ГЕРГАНА МУТАФОВА
    ДАНИЕЛА МАРЧЕВА-отсъства
    СВЕТЛАНА БОШНАКОВА
    СЕВДАЛИН МАВРОВ	
		
На заседанието присъстват експертните сътрудници на комисията: Тодор Събчев – директор на дирекция „ИТСС“, Мирослава Чирпъкова – началник отдел „ЕИСС“ в дирекция „ИТСС“ и Венцислав Василев – главен експерт – информационни системи в отдел „ИО“, дирекция „ИТСС“.

1. ОТНОСНО: Писмо от административния ръководител на Районен съд - Пловдив относно представяне на софтуер за дистанционен електронен достъп до електронните дела в ЕИСС.

Комисия „Професионална квалификация и
информационни технологии”
Р Е Ш И :

1.1. Приема за сведение презентацията от административния ръководител на Районен съд - Пловдив  на софтуер за дистанционен електронен достъп до електронните дела в ЕИСС.
1.2. Да се организира съвместна среща между директора на дирекция „ИТСС“ и административния ръководител на Районен съд – Пловдив.
1.3. Възлага на директора на дирекция „ИТСС“ да осъществи връзка с фирмата разработчик на представения софтуер, с цел получаване на оферта и допълнителна информация за изграждане на необходимата мрежа за предоставяне на услугата. 
1.4. Възлага на директора на дирекция „ИТСС“ да изготви доклад след провеждане на срещата по т. 1.2. и след получаване на допълнителната информация по т. 1.3.
1.5. Административният ръководител на Районен съд – Пловдив да обобщи ефекта от използването на софтуера за дистанционен електронен достъп до електронните дела в ЕИСС.
1.6. Да се презентира софтуера за дистанционен електронен достъп до електронните дела в ЕИСС на десетте най-големи районни съдилища, което да се осъществи на първото заседание на КПКИТ през 2022 г.

2. ОТНОСНО: Писмо от упълномощен представител на Консорциум „Лирекс БГ-Индекс България ООД“ относно следгаранционна поддръжка на АИС „Бюра съдимост“ в районните съдилища до внедряване в редовна експлоатация на новата Централизирана автоматизирана система „Съдебен статус“.

Комисия „Професионална квалификация и
информационни технологии”
Р Е Ш И :

	2.1. Сключването на договор от органите на съдебната власт за следгаранционна поддръжка на АИС „Бюра съдимост" с Консорциум „Лирекс БГ" ООД - „Индекс-България" ООД със срок на действие до внедряване в експлоатация на новата Централизирана автоматизирана система „Съдебен статус“, но за не повече от една календарна година, считано от 01.01.2022 г., според това кое от двете обстоятелства настъпи първо е целесъобразно. 
	2.2. Указва на административните ръководители при сключването на договор да се съобразят с Регламент (ЕС) 2016/679 на Европейския парламент и на Съвета от 27.04.2016 г. относно защитата на физическите лица във връзка с обработването на лични данни и относно свободното движение на такива данни (Общ регламент относно защитата на данните). 
	2.3. Изпраща решението на комисията на Комисия „Бюджет и финанси" към Пленума на ВСС, за сведение.
	2.4. Решението на комисията да се изпрати на административните ръководители на районните съдилища и Консорциум „Лирекс БГ" ООД - „Индекс-България" ООД, за сведение и изпълнение.

3. ОТНОСНО: Искане от административния ръководител на Окръжен съд – Пазарджик за становище за извършване на ликвидация на видеоконферентна система „Cisco TelePresence 1100”.

Комисия „Професионална квалификация и
информационни технологии”
Р Е Ш И :

3.1. Бракуването на материални активи, собственост на съда е изцяло от правомощията на административния ръководител на Окръжен съд – Пазарджик.
3.2. Предоставянето на видеоконферентна система „Cisco TelePresence 1100”, собственост на Окръжен съд – Пазарджик на Висшия съдебен съвет е нецелесъобразно.
3.3. Изпраща решението на комисията на административния ръководител на Окръжен съд – Пазарджик, за сведение.

4. ОТНОСНО: Искане от и.ф. административен ръководител на Районен съд – Тетевен за осигуряване на средства за закупуване на 5 броя МФУ.

Комисия „Професионална квалификация и
информационни технологии”
Р Е Ш И :

4.1. Искането от и.ф. административен ръководител на Районен съд – Тетевен за осигуряване на средства за закупуване на 3 броя МФУ на обща стойност 1854,00 лв. с ДДС е неотложно и целесъобразно.
4.2. Изпраща решението по т. 4.1. ведно с доклад на Комисия „Бюджет и финанси" към Пленума на ВСС, по компетентност.
4.3. Искането в частта за осигуряване на средства за закупуване на 2 броя МФУ е нецелесъобразно към настоящия момент, с оглед  решение на Комисия „Бюджет и финанси“ към Пленума на ВСС по протокол № 41/27.10.2021 г., т. 63.
4.4. Изпраща решението по т. 4.3 на и.ф. административен ръководител на Районен съд – Тетевен, за сведение.

5. ОТНОСНО: Искане от административния ръководител на Районен съд – Пирдоп за осигуряване на средства за закупуване на 3 броя лаптопи с операционна система Windows 10 Pro и 1 брой таблет. 
Във връзка с предприети действия за централизирана поръчка на таблети за съдилищата и решение на Комисия „Бюджет и финанси“ към Пленума на ВСС по протокол № 41/27.10.2021 г., т. 63,

Комисия „Професионална квалификация и
информационни технологии”
Р Е Ш И :

5.1. Искането от административния ръководител на Районен съд – Пирдоп за осигуряване на средства за закупуване на 3 броя лаптопи с операционна система Windows 10 Pro на обща стойност 4500,00 лв. с ДДС и 1 брой таблет на стойност 499,00 лв. с ДДС е нецелесъобразно.
5.2. Изпраща решението по т. 5.1 на административния ръководител  на Районен съд – Пирдоп, за сведение.

6. ОТНОСНО: Искане от административния ръководител на Районен съд – Пловдив за осигуряване на средства за закупуване на tempest оборудване – 1 брой компютърна конфигурация и 1 брой принтер.

Комисия „Професионална квалификация и
информационни технологии”
Р Е Ш И :

6.1. Искането от административния ръководител на Районен съд – Пловдив за осигуряване на средства за закупуване на tempest оборудване – 1 брой компютърна конфигурация на стойност 7536,00 лв. с ДДС и 1 брой принтер на стойност 2028,00 лв. с ДДС е целесъобразно.
6.2. Изпраща решението по т. 6.1. ведно с доклад на Комисия „Бюджет и финанси" към Пленума на ВСС, по компетентност.

7. ОТНОСНО: Искане от административния ръководител на Районен съд – Пловдив за разрешение за закупуване на 6 броя преносими компютри.
Искането е за извършване на вътрешно компенсиране на бюджетната сметка на съда, тъй като са налице икономии по параграф 10 „Издръжка“.

Комисия „Професионална квалификация и
информационни технологии”
Р Е Ш И :

7.1. Искането от административния ръководител на Районен съд – Пловдив за разрешаване закупуването на 6 броя преносими компютри е целесъобразно.
7.2. Изпраща решението по т. 7.1. ведно с доклад на Комисия „Бюджет и финанси" към Пленума на ВСС, по компетентност.

8. ОТНОСНО: Доклад от директора на дирекция „ИТСС“ относно осигуряване на автоматизирано ползване на квалифицирана услуга за удостоверяване на време по отношение на съдебни актове, създавани и подписвани с електронен подпис в ЕИСС.

Комисия „Професионална квалификация и
информационни технологии”
Р Е Ш И :

8.1. Възлага на главния секретар на ВСС да предприеме необходимите действия за закупуване на името на ВСС 1 бр. електронен времеви печат, който да бъде предоставен на „Информационно обслужване“ АД за целите на разработване на функционалност в ЕИСС за автоматизирано ползване на квалифицирана услуга за удостоверяване на време по отношение на съдебните актове, създавани и подписвани в съдилищата, работещи с ЕИСС.
8.2. Изпраща на Комисия „Бюджет и финанси“ към Пленума на ВСС по компетентност, с оглед финансовата обезпеченост и възможност за извършване на разход за осигуряване закупуването на услугата за издаване на TST удостоверения при автоматизирано въвеждане на електронен времеви печат от съдилищата, които работят с ЕИСС в размер до 30 000 /тридесет хиляди/ лева с включен ДДС, за период от 1 година, съгласно приложена индикативна оферта от „Информационно обслужване“ АД с рег. № ВСС-495/09.06.2021 г.
8.3. След позитивен резултат от Комисия „Бюджет и финанси“ към Пленума на ВСС, да се изпрати на отдел „Обществени поръчки“ в АВСС с оглед определяне на реда за провеждане на съответната обществена поръчка.

9. ОТНОСНО: Писмо от главния секретар на ВСС относно предложения за увеличаване числеността на администрацията на ВСС с нови щатни бройки.

Комисия „Професионална квалификация и
информационни технологии”
Р Е Ш И :

9.1. Връща на главния секретар на ВСС за доокомплектоване с предложението от директора на дирекция „ИТСС“ с вх. № ВСС-14621/22.10.2021 г., разгледано с решение на КПКИТ по протокол № 28/22.11.2021 г., т. 1.

ПРЕДСЕДАТЕЛ НА КОМИСИЯ
„ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:   /п/

КАЛИНА ЧАПКЪНОВА